Timo Pieni Huijaus

Timo Pieni Huijaus eli TPH (oik. Timo Snellman) on helsinkiläinen, Rähinä Records -levy-yhtiön rap-artisti.

Timon innostus hip hop -musiikkiin alkoi jo 1990-luvun alussa. Musikaalisesta perheestä oleva Timo alkoi tehdä omaa musiikkia kuitenkin vasta vuonna 1996 saatuaan ensimmäisen tietokoneensa. 2000-luvun alkupuolella Timo kiersi Fintelligensin ja Kapasiteettiyksikön mukana ja esiintyi lavalla taiteilijanimellä Ii.

Rähinä Records julkaisi vuonna 2006 TPH:n ja Elastisen mixtapen E.T.T.E. Timo Pieni Huijaus on esiintynyt myös useilla Rähinän kokoelmilla sekä vieraillut Uniikin ja Trilogian levyillä.

Mixtapet

 * Elastinen & Timo Pieni Huijaus: E.T.T.E (Rähinä Records, 2006)

Aiheesta muualla

 * Rähinä Recordsin kotisivut